Mii de oameni din orașul chinez Foshan
au văzut ceva ce pot descrie ca fiind un oraș plutitor.
Mii de chinezi au împânzit rețelele de socializare
cu fotografii cu OZN-uri ce zboară pe deasupra Chinei.
Avem o intensificare a acestor fenomene anormale de pe cer,
pe care guvernul chinez încearcă să le dezmintă.
Ar trebui să ne întrebăm dacă nu cumva istoria se repetă,
pentru că, în China, există poveștile cu dragonii zburători.
Extratereștri ar putea trăi alături de chinezi de mii de ani.
Iar într-un final, cortina începe să se ridice
de pe adevărata istorie a Chinei.
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne scriem istoria ?
Și dacă da ...
ar putea exista o legătură între extratereștri
și Imperiul Ascuns al Chinei ?
EXTRATEREȘTRI ANTICI
IMPERIUL ASCUNS Sezonul 11, episodul 9
26 ianuarie 2011.
Sun Shi Li, un fost angajat la Ministerul de Externe chinez,
un colaborator apropiat al lui Mao Tse-tung,
face o dezvăluire șocantă, relatată în ziarul "The Canadian".
Guvernul chinez este la curent cu vizitele extratereștrilor pe Pământ.
Guvernul a adoptat o poziție și o atitudine practică și ne permite
să întreprindem cercetări amănunțite, rapoarte și discuții despre subiect.
Acordă o atenție deosebită subiectului, cu precădere armata,
forțele aeriene și departamentul aviației civile,
care se întâlnesc frecvent cu cazuri OZN.
Sun Shi Li a spus nu numai că guvernul este la curent cu vizitele extratereștrilor,
ci și că unii extratereștri chiar ar trăi printre noi,
deghizați în formă umană.
A făcut o destăinuire-bombă.
Adică ... pune într-o nouă lumină tot ce e legat de fenomenul OZN
într-una dintre cele mai "închise" societăți de pe Pământ.
Shi Li susține că a descoperit informații sensibile
despre faptul că guvernul avea cunoștință de extratereștri
în perioada în care a lucrat pentru Mao
și, de asemenea, că și el a avut o întâlnire.
În 1972, făceam parte din guvern.
Lucram la Departamentul Afacerilor Externe.
Eram la serviciu, când am văzut un OZN strălucitor pe cer, ca o Lună mică.
Era mai mic decât Luna, dar foarte strălucitor.
Se deplasa în sus și în jos
și a dispărut după circa 10 minute.
Inițial, Shi Li a considerat obiectul
ca fiind un dispozitiv de spionaj tipic Războiului Rece,
însă mai târziu, după ce a deținut funcții de rang înalt în guvern,
a fost convins că a văzut o navă extraterestră.
L-am întâlnit pe dr. Sun Shi Li în 2013, la Washington.
Eram amândoi vorbitori la forumul "Citizen Hearing on Disclosure".
Am avut șansa să mă văd cu Sun Shi Li
și să aflu anumite aspecte direct de la el.
Mi-a spus deschis tot ce știa.
Ar fi putut Sun Shi Li,
un apropiat al unuia dintre cei mai puternici lideri din istorie,
să dețină informații despre extratereștri ?
Adepții paleoastronauticii spun că da
și sugerează că China, o adeptă a separatismului,
ar putut avea, de zeci de ani, contacte secrete cu extratereștri.
China a fost dintotdeauna izolată.
Întotdeauna a existat conceptul că restul lumii nu prezintă interes,
China a fost China și a fost doar pentru chinezi
și au fost foarte grijulii cu secretele pe care le dețin.
China este recunoscută ca fiind "închisă" și cu o societate discretă.
Are vreo legătură cu OZN-urile, pentru că ei știu ceva ?
S-ar putea ca ei să fi descoperit ceva ?
Guvernul chinez nu se simte obligat să-și exprime opiniile despre OZN-uri
sau despre cercetările întreprinse.
Sunt sigur că sunt îngrijorați că cei care studiază fenomenul OZN
văd, uneori, teste militare pe cerul Chinei.
Sunt o societate interiorizată și, probabil, nu consideră necesar
să-și împartă toate cunoștințele istorice cu ceilalți.
China este cea mai populată țară din lume,
cu o combinație unică între arhaic și modern.
Europenii au fost întotdeauna fascinați de acest teritoriu îndepărtat,
în parte și datorită secretelor pe care pare să le dețină.
De la construirea Marelui Zid Chinezesc, lung de 21.000 km,
ridicat acum mii de ani,
și până la așa-numitul "Great Firewall" digital,
ce limitează accesul la Internet astăzi,
China a luat măsuri extraordinare
pentru a preveni intrarea sau ieșirea populației și informațiilor.
Dar de ce ?
Conform adepților paleoastronauticii, răspunsul ar putea fi găsit
în urmă cu 5.000 de ani, la începuturile Chinei,
în timpul domniei primului conducător ...
Împăratul Galben.
Împăratul Galben este cunoscut ca fiind o ființă umană,
însă la origine, într-o primă reîncarnare,
el era, de fapt, o ființă divină.
Era un zeu asociat cu tunetul și fulgerul, mai exact,
și se considera că locuiește în cer.
Domnia Împăratului Galben, care se presupune că a durat 100 de ani,
este considerată ca fiind esența culturii și civilizației chineze.
Împăratul este asociat cu dezvoltarea tehnologică,
progresele în matematică, astronomie, agricultură și caligrafie.
Conform adepților paleoastronauticii,
Împăratul Galben deținea avansate cunoștințe tehnologice
și inventase o serie de dispozitive mecanice,
printre care un cazan orientat către steaua Syuan Yuan,
steaua de la care se spune că ar fi venit.
Cazanul ar fi putut face să apară un dragon din cer.
Când situația o cerea, manevra cazanul,
apoi turna în el niște poțiuni magice, elixiruri.
Imediat se deschideau cerurile, apărând un dragon.
Așadar, un dragon zburător, uneori descris cu pielea ca de metal ...
se naște întrebarea ... avem descrierea unei aparat cu șuruburi și piulițe ?
Ar putea fi, pur și simplu, descrierea unei tehnologii neînțelese ?
Conform cercetărilor noastre, Împăratul Galben a ajuns în China
cu ajutorul unei aeronave.
Noi, chinezii, ne considerăm urmașii dragonului.
În investigațiile OZN, aeronava este reprezentată printr-un dragon,
dragonul reprezintă un OZN.
Ar fi posibil ca Împăratul Galben să fi fost un extraterestru
care a pus bazele civilizației chineze în urmă cu 5.000 de ani ?
Și dacă da, s-ar putea ca următorii împărați,
care se considerau a fi urmașii lui Huangdi,
să fi fost, măcar în parte, extratereștri ?
În tradiția imperială chineză,
era interzis să privești către împărat.
Din 1420 și până în 1912,
împărații s-au izolat de populație într-o fortăreață din Beijing,
cunoscută drept Orașul Interzis.
Configurația Orașului Interzis a fost meticulos plănuită,
atât pentru a-l proteja pe împărat de lumea exterioară,
cât și pentru a simboliza filosofia și religia chineză.
Orașul Interzis era considerat o copie a unui oraș extraterestru.
Un călugăr a primit planul orașului printr-o viziune.
A fost construit din blocuri de piatră, unele cântărind peste 300 de tone.
Numele complet este, de fapt, Orașul de Purpură Interzis,
făcând referire la o constelație cunoscută drept Mantaua Purpurie.
Despre această constelație se spunea că îl adăpostește pe împăratul ceresc.
Deci, Orașul Interzis era considerat copia terestră a acestui palat ceresc.
Au fost extratereștri acești împărați chinezi ?
Au trăit atât printre oameni, pe Pământ, cât și în cer ?
A fost practica de izolare a împăraților chinezi
implementată pentru a ascunde extratereștri reali ?
Și dacă da, ar mai putea încă exista extratereștri în China
și chiar printre conducătorii poporului chinez,
așa cum susține fostul oficial Sun Shi Li că ar sta lucrurile astăzi ?
Adepții paleoastronauticii susțin că dovezi suplimentare
zac îngropate într-un deșert izolat, sub forma unor mumii misterioase.
Când au analizat ADN-ul mitocondrial al acestor mumii,
au descoperit anomalii care nu se potrivesc
cu informațiile genetice pe care le deținem.
Provincia Heilongjiang, China.
Iunie 1994.
Exploatarea forestieră Red Flag.
Țapinarul Meng Zhaoguo zărește ceea ce crede a fi
un elicopter care se prăbușea în Munții Dragonului.
Merge să verifice, iar când ajunge la marginea văii,
este izbit în cap și lăsat inconștient.
Se trezește câteva zile mai târziu în patul său,
fără să știe cum a ajuns acolo.
Însă, în aceeași zi, este vizitat
de ceea ce el descrie ca fiind o femeie extraterestră, înaltă de 3 m
și având 6 degete.
Pluteau amândoi în aer, deasupra patului.
Brusc, ea a dispărut.
Ea a trecut prin zidul camerei, iar el a plutit înapoi în pat.
Deși mărturia pare a fi ireală,
psihologii din Beijing și specialiștii poliției
l-au supus pe Zhaoguo unei examinări riguroase,
folosind inclusiv hipnoza și detectorul de minciuni,
concluzia fiind că mărturia lui este sinceră.
Zhaoguo este unul dintre miile de chinezi care, în ultimii ani,
au susținut că au avut întâlniri cu extratereștri.
Însă, răpirea lui de către un uriaș nepământean este mai deosebită,
datorită unei descoperiri arheologice ce datează de aproape 4.000 de ani.
Deșertul Taklamakan, cunoscut ca "Marea Morții",
este un teritoriu vast și aspru, învăluit în mituri și uitat de timp.
Deșertul Taklamakan se află în N-V Chinei.
Deși Deșertul Taklamakan este unul
dintre cele mai neprimitoare locuri de pe Pământ,
în ultimii 30 de ani, arheologii au excavat în regiunea Tarim Basin
sute de morminte ce datează din perioada 1800 î. Chr.
Starea bună de conservare a mumiilor a permis arheologilor
să efectueze teste ADN,
prin care s-a stabilit că anticii călători nu erau chinezi.
Rezultatele analizelor sunt palpitante,
au dezvăluit multe lucruri despre acești oameni
pentru că se pare că bărbații ar proveni
din zona pe care unii o consideră a fi locul de baștină al Indo-europenilor.
În aceste morminte erau, în majoritate, oameni cu aspect caucazian.
Nu erau chinezi, nu erau uiguri, nu erau turci.
Prezentau o mulțime de trăsături specifice, neîntâlnite în alte părți.
Aceste mumii sunt foarte ciudate,
în sensul că unele dintre ele prezintă caracteristici europoide,
însemnând că au fețele alungite, ochii înfundați în orbite,
pielea albă, corpurile alungite și părul ondulat,
care poate fi roșcat, blond sau șaten.
Când au testat ADN-ul mitocondrial al mumiilor,
au descoperit că haplogrupurile M și K, genele de ADN genetic,
sugerau o descendență genetică vest-europeană.
Cu toate acestea, există o problemă.
ADN-ul prezintă anomalii.
Sunt lucruri care nu se regăsesc la ADN-urile altor relicve descoperite.
Acest fapt sugerează că acei oameni ar putea fi extratereștri.
Ar putea mumiile misterioase, descoperite la Tarim Basin,
să fie de origine extraterestră ?
De asemenea, ar fi posibil ca ființa uriașă întâlnită de Zhaoguo în 1994
să aparțină aceleași rase de extratereștri ?
Adepții paleoastronauticii spun că da și sugerează
că dovezi suplimentare s-ar putea găsi
prin examinarea unei dovezi descoperite
la una dintre piramidele secrete din China.
De ce ar fi țevile orientate către o piramidă
aflată în vârful unui munte ?
Este posibil ca Muntele Baigong să fi fost un fel de bază extraterestră ?
Provincia Shaanxi, China, 1947.
Colonelul Maurice Sheahan, reprezentantul în Orientul Extrem
al companiei aviatice Trans World Airlines ...
în timp ce zbura pe deasupra Chinei Centrale,
zărește o structură pe care o consideră a fi
o piramidă de 300 m înălțime.
Colonelul Maurice Sheahan privește în jos
și vede o piramidă uriașă,
despre care spune că e mai mare decât Marea Piramidă din Giza.
Întâmplarea e publicată în ziarul "The New York Times", făcând senzație.
La 27 martie 1947,
declarația lui Sheahan face înconjurul planetei,
când "The New York Times" publică povestea sa,
iar două zile mai târziu publică și o fotografie cu structura misterioasă.
De atunci, alte 37 de piramide au fost reperate în această zonă,
inclusiv mausoleul primului împărat al Chinei,
în care au fost găsiți Luptătorii de Teracotă.
Aceasta sugerează că China Antică
era un loc în care se construiau piramide pe bandă rulantă.
S-a știut dintotdeauna că în China sunt piramide,
însă abia în ultimii zeci de ani
arheologii chinezi au început să publice cărți despre aceste piramide.
Toate sunt considerate ca aparținând primilor conducători.
Adepții paleoastronauticii susțin
nu doar că formațiunile descoperite la Xian sunt piramide,
ci și că o altă structură de aici indică o conexiune cu cerul.
În vara anului 1999,
cel mai vechi altar folosit la ritualurile religioase a fost dezgropat la Xian
de către Academia Chineză de Științe Sociale.
S-a estimat că 17 împărați chinezi au condus
ceremonii religioase la așa-numitul Altar al Raiului,
care datează cel puțin din 581 d. Chr.
Toți împărații chinezi comunicau cu extratereștri, cu zeii din Rai,
la așa-numitul Altar al Raiului.
O structură similară, dar cu un alt gen de inel în jurul altarului,
întâlnim în Peru, în orașul Saksaywaman.
Tot la fel, și conducătorii incași erau veniți din Rai, ca și în China.
Este interesant că avem Muyuq Marka în Peru și Altarul Raiului în China,
aparținând la două culturi diferite, din două perioade diferite ...
există foarte multe asemănări între aceste două structuri
și ambele serveau la comunicarea cu zeii.
Ne-am putea gândi că aceste culturi antice adorau și se închinau
la aceiași zei extratereștri care au vizitat planeta în trecut ?
Este posibil ca structurile descoperite în orașul Xian
să fi fost folosite de conducătorii antici
pentru a intra în contact cu ființe nepământene ?
Adepții paleoastronauticii susțin că o altă piramidă,
și mai misterioasă, poate fi întâlnită la 800 km de Xian,
în provincia Qinghai, în vârful Muntelui Baigong.
În 2003, o echipă de savanți chinezi a mers în Tibet,
pentru a cerceta ciudatul Munte Baigong ...
care are, după cum au descoperit,
o piramidă de 61 m înălțime pe creastă.
Există un sistem de peșteri în interior,
cu intrări triunghiulare pe trei dintre laturile muntelui
și au descoperit diverse fragmente ruginite împrăștiate împrejur.
Muntele Baigong pare a fi o piramidă artificială,
cu trei intrări triunghiulare ce duc în interior,
acolo unde se află toate aceste țevi metalice.
Podeaua acestor peșteri este presărată cu elemente metalice.
Pare că a fost un fel de bază.
Conform adepților paleoastronauticii,
motivul pentru care sunt întâlnite piramide în întreaga lume,
din Egipt ...
până în Peru ...
și în Mexic ...
este pentru că strămoșii au fost învățați
de extratereștri să le construiască.
Dacă aceste țevi misterioase găsite la Muntele Baigong
au fost fabricate artificial, printr-o tehnologie avansată,
ar putea sta ele drept dovadă a implicării extraterestre în trecut ?
Mitologia chineză spune că Muntele Kunlun era centrul Pământului
și că era o coloană uriașă de jad, jasp și pietre prețioase,
care ajungeau până la cer.
Muntele Kunlun este un axis mundi, este stâlpul central
în jurul căruia întregul Univers se învârte.
Este un conector între Pământ și restul Universului.
Aici, ființe celeste pot comunica cu pământenii.
Oare nu cumva Muntele Baigong este miticul Munte Kunlun,
care era un fel de bază extraterestră ce unea Pământul cu stelele ?
S-ar putea ca extratereștri să fi vizitat China acum mii de ani
și să fi lăsat în urmă resturile unei baze ?
Adepții paleoastronauticii sugerează că cel mai mare secret al Chinei
nu s-ar afla pe crestele munților ...
ci în adâncurile sale întunecate.
A descoperit un oraș pe fundul unui lac.
A existat un fel de civilizație avansată în Lacul Fuxian ?
Lacul Fuxian. Provincia Yunnan, China, 1992.
Scafandrul Geng Wei coboară în acest lac izolat
și descoperă un fenomen surprinzător.
Fundul este presărat cu dale de piatră și alte relicve.
Misterioasele pietre sunt împrăștiate pe fundul
celui de-al doilea ca mărime lac cu apă dulce din China,
ce se întinde de o suprafață de 160 km, având o adâncime de 155 m.
A văzut ceva extraordinar.
Pavaje din piatră, drumuri, clădiri ...
descoperise un oraș subacvatic.
Erau dovezi clare ale existenței unei așezări.
Fusese construită înainte de a exista lacul,
asta însemnând o perioadă de dinainte de ultima Eră Glaciară,
ceea ce face ca istoria lacului Fuxian să fie mai veche decât se știa.
Geng Wei a făcut peste 35 de scufundări în lacul Fuxian,
au coborât chiar și un submarin,
descoperind trepte, multe dale de pavaj și ziduri în adâncurile lacului.
Deci, se naște întrebarea ...
a existat un fel de civilizație avansată,
la un moment dat, sub apele lacului ?
În 2001, arheologii de la Muzeul Provinciei Yunnan
au folosit sonare și camere performante
pentru a studia Lacul Fuxian.
Dovezile adunate i-au convins pe arheologi
că e vorba de structuri ce aparțin unei civilizații avansate,
descoperirile incluzând o construcție de tip arenă și piramide.
Misteriosul oraș scufundat acoperă mai bine de 1,6 kmp.
Totuși, o întrebare persistă.
Cine l-a construit și de ce ?
Piramida este una neobișnuită
și se consideră că este la fel de veche ca și piramidele egiptene
și posibil chiar mai înaltă decât unele dintre acelea.
Este o descoperire remarcabilă.
Textele antice chineze vorbesc despre un oraș
în zona lacului Fuxian, oraș numit Yuyuan.
Totuși, studiile asupra structurilor subacvatice
demonstrează că sunt mult mai vechi decât acel oraș.
Ar putea fi rămășițele unei societăți străvechi,
ce a fost distrusă de Marele Potop ?
Este posibil ca o bază extraterestră să se afle adânc sub apă ?
Adepții paleoastronauticii spun că da,
sugerând că OSN-uri, Obiecte Subacvatice Necunoscute,
au fost în mod repetat consemnate în textele antice chineze.
Conform Chen Jang Fu Zhi, o carte scrisă în timpul domniei
împăratului Daoguang din Dinastia Qing,
în lac sălășuia un monstru asemănător cu un cal.
Animalul a fost descris ca fiind alb, cu pete roșii pe spate.
Și mai curios, creatura putea să se înalțe la cer.
Aceasta ar sugera că era o parte OSN, o parte OZN,
adică un Obiect Submarin Neidentificat
și, în același timp, un Obiect Zburător Neidentificat.
24 octombrie 1991.
Un pescar pe nume Zhang Yuxiang pescuia
pe lacul Fuxian într-o zi senină și liniștită,
când, deodată, o ceață densă s-a așternut peste întinderea de apă.
În 1991, Zhang Yuxiang a trăit o experiență OZN pe lacul Fuxian.
În fapt, această navă ciudată a ieșit din apa lacului.
El a descris-o ca fiind un disc strălucitor.
OZN-ul a fost atât de aproape, încât i-a răsturnat barca.
Apoi, nava a dispărut rapid în văzduh.
Cu certitudine, lacul Fuxian este o zonă
în care au avut loc multe evenimente bizare de-a lungul timpului.
Ar putea dragonul zburător care îl ducea pe Împăratul Galben,
descris în textele antice chineze,
și OSN-ul cu care s-a întâlnit Zhang Yuxiang
să fie aceeași navă necunoscută ?
Și dacă da, este posibil ca o bază extraterestră
să existe pe fundul lacului Fuxian ?
Adepții paleoastronauticii spun că da
și afirmă că aparițiile ciudate din China
vor deveni în curând atât de numeroase,
încât guvernul nu va mai putea să ascundă adevărul.
Când a apărut OZN-ul, s-a dezlănțuit Iadul.
Mii de chinezi au împânzit rețelele de socializare cu fotografii
cu OZN-uri ce zboară deasupra Chinei.
Foshan, China. 7 octombrie 2015.
În această mare metropolă, mii de locuitori asistă șocați
la un spectacol uluitor ...
un oraș ce plutește printre nori.
Apariția nu poate fi pusă la îndoială.
A rămas pe cer câteva minute, suficient cât să fie surprins
pe camerele televiziunii chineze,
ulterior imaginile răspândindu-se în întreaga lume.
Numeroase persoane au raportat că au văzut
ceva ce semăna cu un oraș cu zgârie-nori în înaltul cerului.
A fost un spectacol uimitor.
Acesta e cuvântul potrivit pentru a-l descrie.
Deși oficialii chinezi au catalogat fenomenul drept o farsă bine regizată,
nimeni nu a putut demonstra că imaginile sunt trucate,
filmul fiind întărit și de declarațiile numeroșilor martori.
Sunt și voci care susțin că, deși imaginile sunt autentice,
ar fi vorba de o iluzie optică numită Fata Morgana.
O teorie despre ce ar fi putut fi acolo face referire la Fata Morgana,
un fenomen optic de tip iluzie.
Este un miraj, în care vedem ceva la linia orizontului,
însă este doar un efect optic, de fapt, acolo nu există nimic,
este o iluzie atmosferică.
Motivul pentru care cred că e vorba de Fata Morgana
se datorează faptului că este cam prea mare ca să fie un oraș.
Opinia că ar fi vorba de un fel de oglindire transmisă cine știe cum,
sau care susține ideea unei holograme pe cer, nu are argumente.
De fapt, ar fi putut să fie un fel de navă-mamă pe cer.
Nu-i nimic nou !
Câteva zile mai târziu, la peste 1.300 km depărtare,
s-a înregistrat exact același fenomen.
Deci, e evident că a existat un gen de prezență fizică pe cer.
Dacă acceptăm că apariția de pe cer,
văzută de mii de oameni din Foshan,
a fost o simplă iluzie optică,
consider că e cam mare coincidența ca aceeași apariție să fie văzută
la mii de kilometri distanță, câteva zile mai târziu,
în orașul Jiangxi, de către alte mii de oameni.
Ar fi putut mii de oameni din China să vadă
o bază sau navă-mamă extraterestră plutind pe cer ?
Și dacă da, ar putea fi o dovadă că extratereștri
vor să-și facă cunoscută prezența ?
Adepții paleoastronauticii afirmă că au existat mult mai multe cazuri
cu entități necunoscute care și-au făcut apariția pe cerul Chinei,
cazuri pe care guvernul nu le poate nega.
Provincia Zhejiang, China. 7 iulie 2010.
Imediat după ora 8:40 P.M., Aeroportul Internațional Xiaoshan,
care deservește peste 70.000 de călători pe zi,
este, brusc, închis.
Toate plecările sunt reținute la sol,
iar sosirile sunt direcționate către aeroporturile învecinate.
Motivul închiderii a fost un obiect zburător neidentificat ce a brăzdat cerul,
observat de către un echipaj ce se pregătea de aterizare.
Aeroportul Xiaoshan este printre cele mai mari din China.
Este un aeroport important și foarte aglomerat.
La 7 iulie s-a întâmplat ca un pilot care ateriza
să observe că ceva neobișnuit vine direct către el.
A anunțat la sol, iar aeroportul a fost închis ...
din cauza unui obiect cu aspect de cometă
care gonea direct către aeroport.
Era un obiect oval, strălucitor, și lăsa în urmă o dâră.
De asemenea, obiectul a fost văzut și fotografiat
de numeroși locuitori din Hangzhou.
Când a fost zărit, s-a dezlănțuit Iadul.
Zborurile au fost deviate, s-a luat legătura cu armata
pentru a vedea dacă aceasta are aplicații în zonă,
ceea ce nu se întâmpla.
Este al treilea astfel de incident în ultimii 5 ani în China,
când apariția unui OZN fie a închis un aeroport,
fie a semănat panică și groază în rândul populației.
Este vorba despre un lucru pe care guvernul chinez
dorește să-l mușamalizeze sau minimalizeze.
Ar putea fi din cauză că chinezii au realizat
că nu ei controlează propriul spațiu aerian, ci altcineva.
Evenimentul Xiaoshan nu este unul singular.
La fel s-a întâmplat și în Provincia Guizhou.
Între timp, piloții au fost instruiți să evite OZN-urile,
să aterizeze și să revină în aer după eveniment,
ceea ce poate fi o dovadă a existenței Fenomenului OZN.
Deși mulți americani consideră Fenomenul OZN drept unul tipic Americii,
sondaje recente au dezvăluit
că aproape jumătate din cei 1,4 miliarde de chinezi
cred în OZN-uri și existența extratereștrilor.
Adepții paleoastronauticii susțin că,
deși guvernul chinez dezminte recentele evenimente OZN,
se pară că, totuși, manifestă un interes legat de fenomenele neobișnuite.
Este foarte la modă în China să fii membru al unei comunități OZN,
care încearcă să ia legătura cu ființe extraterestre.
Guvernul chinez supraveghează îndeaproape acest lucru,
ba chiar finanțează unele dintre aceste grupuri de investigații.
Așadar, a început guvernul chinez să realizeze
că contactele cu ființele extraterestre
sunt mult prea evidente pentru a mai putea fi negate ?
Ar putea evenimentele recente să forțeze guvernul chinez
să manifeste un mai mare interes în cercetarea
posibilelor întâlniri cu extratereștri ...
întâlniri despre care guvernul știe de ani buni ?
Adepții paleoastronauticii spun că da,
sugerând că strădania Chinei de a construi cel mai mare radiotelescop
reprezintă o încercare evidentă de a căuta viață extraterestră.
Provincia Guizhou, China, 2011.
Demarează construirea unui uriaș demers ingineresc și științific.
Un telescop de 500 m, cunoscut și ca FAST.
Nan Rendong, inginerul-șef al Proiectului FAST, declară:
"Un telescop este un fel de ureche sensibilă"
"ce separă mesajele radio de zgomotul de fond din Univers."
Actualmente, guvernul chinez construiește
cel mai mare telescop din lume.
Antena parabolică va avea 500 m în diametru
și va surclasa orice alt dispozitiv de acest gen.
Va fi cel mai performant echipament astronomic în următorii 20 sau 30 de ani.
Adepții paleoastronauticii susțin că construirea acestui telescop monstru
este o dovadă că China este extrem de interesată de extratereștri.
Știu că există extratereștri undeva acolo ?
Încearcă să obțină dovada de necontestat
și să fie prima națiune care dezvăluie adevărul ?
Guvernul chinez a declarat foarte clar
că această parabolică va fi construită special
pentru a căuta forme de viață inteligentă.
Deci, apare întrebarea ...
se bazează pe ce știu din propria istorie ?
Pentru că China, la fel ca toate culturile antice,
a fost vizitată de extratereștri.
Ce interes are să exploreze spațiul ?
Telescopul a fost terminat în iulie 2016
și este considerat un uriaș pas înainte, de o precizie nemaiîntâlnită,
ce va permite Chinei să sondeze nu doar Calea Lactee,
ci și galaxii îndepărtate, în căutarea semnalelor radio și semnelor de viață.
Deși multe națiuni proiectează sau construiesc telescoape performante,
niciunul nu va depăși ca mărime și posibilități telescopul FAST.
Wu Xiangping, directorul Societății Astronomice Chineze, declara :
"Ne va ajuta să căutăm viață inteligentă în afara galaxiei"
"și să studiem originile Universului."
Undeva acolo să își fi înregistrat civilizațiile
cunoștințele științifice și tehnice pe care le posedă ?
Prima națiune care ajunge la aceste cunoștințe va avea un avantaj colosal.
Va deveni prima putere de pe această planetă în viitor.
Vor chinezii să fie primii ?
Știu că există acolo, undeva ?
Reprezintă acest telescop
o încercare de a merge și a lua acele cunoștințe ?
Cred că este un lucru bun și încurajator că țara noastră
construiește un telescop atât de mare.
Va ajuta la găsirea civilizațiilor extraterestre.
Vreme de mii de ani, chinezii au consemnat întâlnirile OZN,
iar cei care le studiază sunt uimiți de acuratețea
și de abundența informațiilor despre OZN-urile venite în China,
iar eu sper că acestea vor continua.
Pe măsură ce China își deschide porțile către lume,
este posibil să aflăm că povestea Împăratului Galben este adevărată,
să aflăm că au fost vizitați de extratereștri în trecutul îndepărtat ?
Numai timpul o va spune.
Ar fi posibil ca China să construiască cel mai mare telescop din lume
nu pentru a descoperi dovezi ale vieții în Univers,
ci pentru a recepționa noi mesaje de la extratereștri
care vizitează China de mii de ani ?
Iar poveștile despre dragoni zburători ...
Împăratul Galben ...
existența unei piramide secrete ...
ar putea fi dovezile pe care adepții paleoastronauticii le-au căutat ?
Un lucru este sigur ...
există dovezi despre contactele extraterestre.
Iar întâlnirea finală ...
ar putea avea loc curând ...
chiar sub ochii noștri.